पाएं अपने शहर की ताज़ा ख़बरें और फ्री ई-पेपरडाउनलोड करें
सीएचसी मंगाली के सब सेंटर स्याहड़वा में कार्यरत एमपीएचडब्ल्यू कृष्ण कुमार का निधन हो गया। वे कोरोना संक्रमित थे। एमपीएचडब्ल्यू एसोसिएशन की जिला कमेटी के सदस्यों ने दिवंगत के गांव पायल में जाकर शोक जताकर परिवार को सांत्वना दी। एसो. के प्रधान अनिल गोयत ने बताया कि यह बेहद शर्मनाक बात यह कि दिवंगत साथी के अंतिम संस्कार के वक्त पीपीई किट पूरी उपलब्ध नहीं हुई थी। उसे बाद में मंगवाना पड़ा था।
फील्ड वर्करों के लिए संक्रमण से बचाव के लिए जरूरी सामान उपलब्ध नहीं होता है। इसको लेकर सीएमओ से बातचीत करने आए थे, यहां तक की बात को पूरा नहीं सुना और कहा कि मेरे पास आपकी बात का जवाब नहीं है। एमपीएचडब्ल्यू का निधन सरकार का फेल्योर है। हेल्थ अफसरों के निराशाजनक व्यवहार को देखते हुए मंगलवार सुबह 9 बजे मलेरिया विभाग स्थित जिला कमेटी में आपात मीटिंग होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn